Doi teroriști extremiști musulmani au intrat în redacția ziarului de satiră francez Charlie Hebdo și au omorât 12 oameni. E absolut crunt. Crunt că există niște oameni atât de idioți încât să omoare alți oameni că nu au gustat o glumă.

Există multe glume pe care nu le gust nici eu. Și mulți oameni care nu gustă glumele mele de aici. Dar ăia normali ridică din umeri, apasă pe X în dreapta sus și în 5 secunde uită că exist. La fel cum fac și eu când apăs accidental pe un link de la Times New Roman. Nu m-am gândit niciodată că i-aș împușca pentru că fac ciorbă lungă dintr-o singură glumă pe care o lungesc la un articol. Poate maxim în picior, așa, educativ.

Mulți idioți au început să urle că huăăăă islamismul e problema. Musulmanii sunt tot ce e rău pe planetă. Nimic mai imbecil decât genul ăsta de părere nu există, băi Mîndruță și gașca. Sunt sute de milioane de musulmani care trăiesc în țări libere și liniștite, toleranți și relaxați. Indonezia, spre exemplu.

Iar criminalii ăia odioși care au omorât umoriști nu au făcut-o pentru că erau musulmani. Ci pentru că erau idioți musulmani. Iar idiotul e periculos când crede în ceva, indiferent de credință. Pentru că idiotul tot timpul e sigur că în ce crede el e adevărul absolut și restul oamenilor care nu cred în adevărul absolut sunt animale inferioare.

Prostul nu râde. Prostul se supără. Și își apără cu ferocitate credința.

Prostul e fundamentalist. Prostul nu-și adaptează credința la realitate. Încearcă să își mențină sistemul arhaic de valori care era valid doar acum 8000 de ani, când, ca adaptare, era util ca tribul tău care crede în ceva să omoare și să violeze tribul ălălalt, care crede în altceva. Credința până la moarte unește societățile primitive și le dă direcție.

Dar asta deja a devenit inutil de când omul nu mai are păr pe frunte și, la fel ca măseaua de minte, e o chestie care nu ajută la nimic, uneori doare și, cu puțin noroc va fi eliminată de evoluție.

Acum mulți umoriști de la noi o să-și dea importanță și o să simtă ca și cum meseria lor e importantă. Deschide minți. Poate, dar dacă erai șomer ieri, la fel de șomer ești și azi.

Dar e datoria oricărui om inteligent să ridiculizeze orice credință stupidă. Fie ea islamism fundamentalist sau creștinism fundamentalist. Avem și noi idioții noștri care urlă că cardul de sănătate e unealta satanei. Faptul că nu omoară oameni nu înseamnă că nu sunt nocivi societății. La fel și homeopatia, puterea cristalelor, horoscopul și colon-help.

Mai mult de jumătate din lucrurile în care oamenii cred, nu au nici o bază reală. Cred în ele că i-au convins alții, din poziții autoritare. Nimeni nu caută dovezi. Românii cred că-s frumoși și deștepți deși statistic și științific sunt urâți și proști. Protocroniștii cred că Dacia a fost leagănul civilizației deși istoric, nu există nici o dovadă.

E datoria oricărui om inteligent să ridiculizeze orice credință stupidă. Asta e tot ce poți face ca formă de respect pentru niște oameni care au murit pentru că au râs de niște maimuțe înapoiate. Într-o zi o să dispară toate maimuțele înapoiate. Până atunci, o să mai moară mulți oameni nevinovați.

Pentru că prostul nu râde, prostul se supără. Și maimuța își apără cu ferocitate credința irațională.

Dar să privim partea bună a lucrurilor. S-au deschis niște posturi de umoriști în Franța acum. Păcat că nu știu limba, pizda mă-sii de treabă.